《送莫仲节状元归省》
唐代·柳珪

青骢聚送谪仙人，南国荣亲不及君。椰子味从今日近，

鹧鸪声向旧山闻。孤猿夜叫三湘月，匹马时侵五岭云。

想到故乡应腊过，药栏犹有异花薰。

作者简介：京兆华原人，字交玄。柳仲郢子。宣宗大中五年进士。秀整而文，杜牧、李商隐皆称之。以蓝田尉直弘文馆，迁右拾遗，终卫尉少卿。早卒。